Diari Oficial de la Generalitat Valenciana


Sumari del DOGV 5510, del 11-05-2007 (2007/5830)

Licitació. Programa d'actuació integrada del sector AR-4 d'ús residencial de Jalance.
-------------------------------------------------------------------------------------

### Dades del document

Número de DOGV
:   5510

Data del DOGV
:   11-05-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/5830


Data del document
:   08-05-2007

Organisme emissor
:   Ajuntament de Jalance

Tipus de document
:   Concurs

Descriptors 

:   * Jalance
    * contracte d'obres
    * urbanització
    * indústria de la construcció
    * licitació

Apartat I: poder adjudicador  
I.1) Nom, adreces i punts de contacte:  
Nom oficial: Ajuntament de Jalance  
Adreça postal: Plaça Ajuntament, núm.10.  
Localitat: Jalance. Codi postal: 46155. País: Espanya  
Punt(s) de contacte:   
A l'atenció de: Secretaria. Telèfon: 528036310.  
Correu electrònic: jalance\_lee@abs.pv. Fax: 139051242.  
Pot obtindre's més informació en: vegeu els punts de contacte mencionats dalt.  
El plec de condicions i la documentació complementària (inclosos els documents destinats a un diàleg competitiu i un sistema dinàmic d'adquisició) poden obtindre's en: vegeu els punts de contacte mencionats dalt.  
Les ofertes o sol·licituds de participació han d'enviar-se a: vegeu els punts de contacte mencionats dalt.  
I.2) Tipus de poder adjudicador i principal activitat:  
Institució local.  
El poder adjudicador realitza la seua adquisició en nom d'altres poders adjudicadors- No.  
Apartat II: Objecte del contracte  
II.1) Descripció  
II.1.1) Denominació del contracte establida pel poder adjudicador:   
Programa d'actuació integrada pla parcial sector AR-4 d'ús residencial de Jalance.  
II.1.2) Tipus de contracte i emplaçament de les obres, lloc d'entrega o d'execució:  
Obres. Projecte i execució: sí.  
Localització principal de les obres:  
Sector AR-4 localitzat al nord del nucli urbà de Jalance, límits:  
- Sud: àrea terciària de l'Hotel del Valle  
- Nord: sòl no urbanitzable comú.  
- Est: antiga CN-330, hui carrer del municipi.  
- Oest: sòl no urbanitzable comú.  
Codi NUTS: ES523   
II.I.3) L'anunci es referix a:   
un contracte públic.  
II.1.5) Breu descripció del contracte o adquisició:  
El present concurs té com a objecte l'elecció de l'agent urbanitzador per a l'execució del programa d'actuació integrada del sector AR-4 d'ús residencial de Jalance.  
II.1.6) Classificació CPV (Vocabulari Comú de Contractes Públics)  
Codi CPV: 16787087. Descripció: desenvolupament urbà.  
II.1.7) Contracte cobert per l'Acord sobre Contractació Pública (ACP): No.  
II.1.8) Divisió en lots. No.  
II.1.9) S'acceptaran variants- Sí.  
 II.2) Quantitat o extensió del contracte  
II.2.1) Extensió o quantitat total del contracte: 600.000 € (IVA inclòs)  
II.2.2) Opcions. No.  
II.3) Duració del contracte o termini d'execució:  
Duració en mesos: 36.  
Apartat III: Informació de caràcter jurídic, econòmic, financer i tècnic   
III.1) Condicions relatives al contracte  
III.1.1) Depòsits i garanties exigits:  
Totes les proposicions dels interessats per a participar en el concurs del present programa d'actuació integrada hauran de prestar una garantia provisional equivalent al 2% (12.000 €) del pressupost estiLicitació. Programa d'actuació integrada del sector AR-4 d'ús residencial de Jalance. [2007/5830]Ajuntament de Jalancemat de les càrregues d'urbanització, en els termes i condicions exigits en la Llei de Contractes de les Administracions Públiques.  
La garantia definitiva s'establix en un 10% de les càrregues d'urbanització, IVA no inclòs, que haurà de prestar-se en el termini màxim de 15 dies, a comptar de la notificació de l'acord d'aprovació i adjudicació del programa. Procedirà elevar la garantia definitiva al 20% en els supòsits d'aprovació del programa quan les càrregues urbanístiques es troben sotmeses a presumpció de temeritat calculada d'acord amb la legislació de contractes de les administracions públiques.  
III.1.4) Altres condicions particulars a què està subjecta l'execució del contracte: sí.  
En cas de resposta afirmativa, descripció de les condicions particulars:  
Vegeu les bases generals publicades en BOP núm. 266 de 08.11.2006 i particulars publicades en BOP núm. 22 de 06.01.2007 de programació del programa d'actuació integrada i ressenya en DOCV núm. 5.464 de 06.03.2007.  
III.2) Condicions de participació  
III.2.1) Situació personal dels operadors econòmics, inclosos els requisits relatius a la inscripció en un registre professional o mercantil.  
Informació i tràmits necessaris per a avaluar si es complixen els requisits: En base 14 de les bases particulars PAI.  
Podran ser urbanitzadors i promoure el programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financer, tècnica i professional exigibles que es descriuen en els apartats següents.  
En cap cas podran ser urbanitzadors ni promoure el programa d'actuació integrada les persones en què concórrega alguna prohibició de contractar de les previstes en l'article 20 del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 6 de juny, així com els que hagen participat en la investigació, l'experimentació, l'estudi o el desenvolupament del pla general a què afecte l'ordenació de l'àmbit del programa que es licita.  
Quan per aplicació del que disposa el paràgraf anterior s'inicie un procediment per a l'exclusió d'un licitador, l'ajuntament donarà audiència a l'interessat en els terminis i forma que s'establixen en el ROGTU, i li concedirà la possibilitat de demostrar que, en les circumstàncies del cas concret, l'experiència adquirida per tal licitador no ha pogut falsejar la competència o infringir d'una altra manera els principis que informen la normativa europea i estatal en matèria de contractació pública.  
III.2.2) Capacitat econòmica i financera.  
Informació i tràmits necessaris per a avaluar si es complixen els requisits:  
En base 14 de les bases particulars PAI.  
La justificació de la solvència econòmica i financera de l'urbanitzador s'acreditarà per un o alguns dels mitjans següents:  
a) Informe d'institucions financeres o, si procedix, justificant l'existència d'una assegurança d'indemnització per riscos professionals.  
b) Si es tractara de persones jurídiques, presentació dels comptes anuals o d'extracte d'estes, en el cas en què la publicació d'estes siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si procedix, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis. Si per raons justificades l'urbanitzador no estiguera en condicions de presentar les referències sol·licitades per l'ajuntament, podrà acreditar la seua solvència econòmica i financera basant-se en la solvència d'altres entitats, amb independència dels vincles jurídics que tinguen establits entre ells. A estos efectes, les agrupacions d'interés urbanístic podran acreditar la seua solvència econòmica i financera amb l'acreditació de la titularitat registral dels drets sobre els terrenys que van servir de base per a la seua constitució. La justificació de la solvència econòmica i financera de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència, almenys, d'un dels seus membres.  
III.2.3) Capacitat tècnica.  
Informació i tràmits necessaris per a avaluar si es complixen els requisits:  
En base 14 de les bases particulars PAI.  
La justificació de la solvència tècnica i professional de l'urbanitzador s'acreditarà per un o més dels mitjans següents:  
Presentació d'una relació dels programes d'actuació integrada promoguts i gestionats pel concursant.  
Indicació i documentació acreditativa de la titulació de l'equip tècnic redactor i assessor, estiga o no integrat en l'estructura organitzativa de l'urbanitzador, que vaja a participar en la gestió del programa d'actuació integrada, i especialment dels responsables del control de qualitat. En tot cas, el referit equip deurà esta integrat, com a mínim, per un arquitecte o enginyers superiors i un llicenciat en Dret.  
Titulacions acadèmiques i professionals del personal de direcció de l'urbanitzador.  
Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
Declaració del material, instal·lacions i equip tècnic amb què compte l'urbanitzador per al compliment dels seus compromisos.  
Declaració de les mesures adoptades per a controlar la qualitat durant el desplegament i execució del programa d'actuació integrada, incloent els mitjans d'estudi i investigació de què es dispose.  
Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada. Siga quin siga el mitjà d'acreditació emprat, haurà de complir al que disposa l'article 301 del ROGTU.  
Si per raons justificades en cada cas concret l'urbanitzador no estiguera en condicions de presentar les referències sol·licitades per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'Ajuntament que comptarà amb els mitjans necessaris per a l'execució del programa d'actuació integrada, i presentarà els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència, almenys, d'un dels seus membres.  
Apartat IV: procediment   
IV.1) Tipus de procediment  
IV.1.1 Tipus de procediment: obert.  
IV.2) Criteris d'adjudicació  
IV.2.1) Criteris d'adjudicació   
L'oferta econòmica més avantatjosa tenint en compte: els criteris enumerats a continuació.  
Criteris  
Ponderació: 65 %  
1. Valoració de l'alternativa tècnica: implicarà un 65 per cent del total de la valoració. Ponderació 0-100 punts.  
Qualitat tècnica de l'ordenació proposada a través del pla parcial modificatiu: 0-50 punts  
Resolució adequada de la integració de l'actuació en el seu entorn: 0-10 punts  
Millor estructuració de dotacions públiques i d'espais lliures: 0-10 punts  
Qualitat tècnica de les solucions proposades per a la urbanització: 0-10 punts   
Mitjans per al control de la qualitat de cada una de les prestacions que constituïxen l'objecte del programa: 0-5 punts  
Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, d'Ordenació del Territori i Protecció del Paisatge: 0-5 punts  
Termini d'execució del programa: 0-5 punts  
Compromís d'edificació simultània a la urbanització dels solars resultants de l'actuació per damunt del 50 per 100: 0-4 punts   
Compromisos addicionals assumits voluntàriament i a càrrec seu per l'urbanitzador: 0-1 punt  
Les alternatives tècniques hauran de superar una puntuació mínima de 50 punts per a poder ser valorats les proposicions juridicoeconòmiques que les desenvolupen.  
Ponderació 35%  
2. Valoració de la proposició jurídica econòmica.  
Implicarà un 35 per cent sobre el total de la valoració. Ponderació 0-100 punts.  
La valoració dels terrenys a l'efecte de fixar el coeficient de canvi per al pagament en espècie, la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient, i major proporció de terrenys propis o associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del Programa: 65 punts.  
Import de les càrregues d'urbanització expressat en euros per metre quadrat d'edificabilitat: 30 punts.  
Compromisos financers per a l'execució de les obligacions complementàries assumides voluntàriament i a càrrec seu per l'urbanitzador: 5 punts.  
 Als efectes previstos en l'article 135.5 de la LUV, el llindar mínim per a l'admissió de la proposició juridicoeconòmica es fixa en 50 punts.  
Perquè puga ser valorat el preu del sòl de l'oferta, per a pagament en espècie, el dit preu haurà d'estar basat en informe de taxació subscrit per arquitecte superior presentat amb la proposició juridicoeconòmica, i ser igual o superior al valor que derive del dit informe. Si per la corporació es determina, amb base en allò que han informat els tècnics municipals que la taxació de l'esmentat informe és infundada o irreal, i que pot perjudicar greument el dret dels propietaris del sòl o el propi interés públic, podrà denegar la puntuació de l'oferta del preu que estiguera basat en el dit informe (article 131.4 de la LUV).  
IV.2.2) Es realitzarà una subhasta electrònica- No   
IV.3) Informació administrativa  
IV.3.1) Número de referència que el poder adjudicador assigna a l'expedient. PAI sector AR-3  
IV.3.2) Publicacions anteriors referents al mateix contracte. No   
IV.3.4) Termini de recepció d'ofertes i sol·licituds de participació.  
Data: 08.08.2007.  
Hora: 14.00.  
IV.3.6) Llengua en què pot redactar-se l'oferta o sol·licitud de participació. ES: (espanyol).  
IV.3.7) Termini durant el qual el licitador estarà obligat a mantindre la seua oferta. Període en mesos: 2.  
IV.3.8) Condicions per a l'obertura de les ofertes.  
Lloc: Ajuntament de Jalance  
Persones autoritzades a estar presents en l'obertura d'ofertes: Sí  
Es notificarà degudament als licitadors la data, hora i lloc en què es procedirà a l'obertura de la documentació que integre les propostes presentades.  
Apartat VI: informació complementària  
VI.1) Es tracta de contractes periòdics- No.  
VI.2) Es relaciona el contracte amb un projecte o programa finançat per mitjà de fons comunitaris- No.  
VI.3) Informació addicional  
Els licitadors estan obligats a sotmetre la documentació a què fa referència l'article 134.1 de la Llei 16/2005, Llei Urbanística Valenciana, a informació al públic pel termini d'un mes, en la forma i requisits assenyalats en tals preceptes. Abans de la publicació de l'esmentat anunci, els licitadors hauran d'haver remés avís de l'inici del procediment de gestió indirecta del programa d'actuació integrada al domicili fiscal dels que consten en el cadastre com a titulars de drets afectats per l'actuació proposada.  
Documentació a presentar pels licitadors junt amb la proposició que es detalla en la base 12, i documentació acreditativa de la solvència tècnica, econòmica i financera, caldrà ajustar-se al que disposa la base 14.  
Documentació a presentar per cada concursant, es regula en la base 13.4:  
Les proposicions per a prendre part en el concurs es presentaran en tres sobres separats, identificats en el seu exterior amb la indicació de la present licitació i firmats pel licitador o persona que el represente i indicant el nom i cognoms o raó social del proponent amb la següent documentació en idioma castellà o valencià:  
- Sobre A: Es presentarà en sobre tancat i segellat, i contindrà la documentació administrativa relacionada en la clàusula 12.3 d'estes bases particulars.  
- Sobre B: contindrà l'alternativa tècnica, que es presentarà en sobre obert, en suport paper, i, addicionalment, en suport informàtic susceptible de lectura i còpia per a tractament de la documentació gràfica amb aplicació Autocad (versió actual) i de la documentació numèrica i alfanumèrica amb aplicacions Word i Excel.  
- Sobre C: contindrà la proposició juridicoeconòmica, que es presentarà en plica tancada, en suport paper, i, addicionalment, en suport informàtic susceptible de lectura i còpia per al seu tractament amb aplicació Word.  
Model de proposició: establit en la base 26.  
VI.4) Procediment de recurs  
VI.4.1) Òrgan competent per als procediments de recurs:  
Nom oficial: Ajuntament de Jalance.  
Adreça postal: plaça Ajuntament, núm.10.  
Localitat: Jalance. Codi postal: 46695. País: Espanya.  
Correu electrònic: jalance\_bxa@eiu.fy  
Telèfon: 756058210  
Fax : 860614705  
VI.4.2) Presentació de recursos.  
Indicació del termini o terminis de presentació de recursos:  
- Recurs potestatiu de reposició: en el termini d'un mes davant de l'òrgan que haja dictat l'acte.  
- Recurs contenciós administratiu: en el termini de dos mesos davant del Jutjat Contenciós Administratiu de València.  
VI.5) Data d'enviament del present anunci: 07.05.2007.  
Jalance, 8 de maig de 2007.- L'alcalde: Ángel Abel Navarro Navarro.